(Aangestuur vanaf Indonesia)
261 115 456 (4de)
237 641 326
138 / km2 (88ste)
357,4 / myl2
$3 481 miljard (7de)
$13 121 (96ste)
$1 074 miljard (16de)
$4 116 (114de)
MOI (2015) 0,689 (113de) – medium
Gini (2016) 39,0 – medium
Indonesië (Indonesies: Indonesia, [ɪndonesia]), amptelik die Republiek Indonesië (Republik Indonesia, [rɛpublik ɪndonesia]), is 'n eilandnasie in Suidoos-Asië, wat uit 17 508 eilande bestaan. Indonesië is die grootste eilandnasie ter wêreld en met meer as 261 miljoen inwoners die land met die meeste Moslems. Die hoofstad en grootste stad is Djakarta en Indonesië grens aan Maleisië, Oos-Timor en Papoea-Nieu-Guinee.
Indonesië het in 1949 na 350 jaar Nederlandse besetting van Nederland se onafhanklikheid gekry. Die naam van dié land is afgelei van die Griekse woorde Indós vir Indië en nèsos vir eiland, en beteken "Eilandindië".
Die eerste nedersettings[wysig | wysig bron]
Die Indiese invloed[wysig | wysig bron]
Die eerste koninkryk op Java waaroor uit Chinese en Indiese bronne inligting bestaan was die Salakanagara- of Rajatapura-ryk in Teluk Lada wat in die huidige Pandeglang-regentskap op die suidwespunt van Java geleë was. Die ryk se stigter Dewawarman kom van Pallava in Indië, maar trou met 'n plaaslike prinses Aki Luhur Sang Mulya. Salakanagara het van 150 tot 358 bestaan. Tussen 395 en 434 is daar 'n ander koninkryk Tarumanegara wat nogtans deur 'n skoonseun van Dewawarman VIII van Salakanagara gestig is. Sy naam was Jayasinghawarman. Sy kleinseun Purnawarman het oor 48 vasalryke geregeer wat gereik het van Salakanagara in die suidweste tot Purwalingga, wat vandag Probolinggo in Oos-Java is. Hoewel daar verskeie inskripsies oor hierdie vroeë ryke op Java gevind is, het argeoloë geen stedelike oorblyfsels gevind nie.
Die Kawi-skrif[wysig | wysig bron]
Die eerste geskrewe tekste verskyn in die vierde eeu in 'n weergawe van die Indiese Brahmi-skrif. Omtrent die 8ste eeu ontwikkel hieruit die kawi-skrif waarin Oud-Javaans geksryf word.
Srivijaya[wysig | wysig bron]
Sumatra en Malakka begrens die Straat van Malakka en dit is 'n belangrike skakel in die oorseese verbindings tussen China en Indië. Die handel deur hierdie streke is reeds vroeg van groot belang. Rondom die huidige stad Palembang ontstaan 'n seeryk wat Srivijaya genoem word. Dit het kontakte met Indië, China, die Khmer-ryk en ook met Java.
Mataram en Śailendra[wysig | wysig bron]
In 832 gaan die twee dinastieë saam. Die Sanjaya-koning trou met die dogter van Samaratungga. Haar broer vlug nogtans na Palembang. Op Java versmelt die Hindoeïsme en die Boeddhisme en ontstaan 'n Tantriese Hindoeïsme wat Boeddhistiese kenmerke het. Op Bali is hierdie tradisie vandag steeds teenwoordig.
Majapahit[wysig | wysig bron]
Europese besetting[wysig | wysig bron]
Daar het nou bittere rusies tussen die Portugese, Engelse en Nederlanders ontstaan, maar uiteindelik het die Nederlanders, en by name die Verenigde Oos-Indiese Kompanjie, wat in 1602 gestig is, hul mededingers uitgeskakel. In die 17de eeu het die Kompanjie onder goewerneurs-generaal soos Jan Pieterzoon Coen en Antonie van Diemen sy handelsmonopolie stewig gevestig. Gedurende hierdie en die 18de eeu is sy gesag geleidelik uitgebrei. In 1747 moes die Islamitiese koninkryk finaal die gesag van die Kompanjie erken en in 1777 was die hele Java beset. Om sy handels­monopolie te handhaaf, het die Kompanjie die gebiede uiters streng beheer. Die Kompanjie was egter nie by magte om die streng handelsbeleid onbeperk toe te pas nie, veral ook omdat baie van sy amptenare korrup was en slegs daarna gestreef het om hulself te verryk. Die gevolg was dat die Kompanjie van die middel van die 18de eeu agteruitgegaan het, en in 1796 is dit as 'n insolvente liggaam ontbind.
Gedurende die eeue van Kompanjie­-beheer was daar natuurlik 'n noue verband tussen ons eie geskiedenis en dié van die eilande. Nadat die Kompanjie sy gesag daar gevestig het, is die hoofkwartier van sy Oosterse handelsryk in die stad Batavia op die eiland Java gestig.
Die Kaapse regeringsliggame, net soos dié van die van al die ander Nederlandse kolonies in die Ooste, was ondergeskik aan die regering van die Kompanjie in Batavia. Die Kaapse goewerneurs moes instruksies van die regering getrou uitvoer, en persone wat aan die Kaap gevonnis is, kon na die Hof van Justisie in Batavia appelleer.
Die stryd om onafhanklikheid[wysig | wysig bron]
In 1926 is die Indonesiese Kommunistiese Party gestig. Hy het deur gewelddadige metodes begin agiteer om groter onafhanklikheid. Party Indonesiese leiers was bereid om met die Nederlanders saam te werk, maar ander, soos Soekarno, Hatta en Sjahrir, het geweier.
Volgens 'n 2011-sensus is daar ongeveer 237 000 000 mense in Indonesië. 130 000 000 van die bevolking woon op Java, die wêreld se mees bevolkte eiland.
↑ "World Population Prospects: The 2017 Revision". ESA.UN.org (custom data acquired via website) (in Engels). United Nations Department of Economic and Social Affairs, Population Division. Geargiveer vanaf die oorspronklike op 24 Augustus 2018. Besoek op 12 Mei 2018.
↑ "Jumlah dan Distribusi Penduduk" (in Indonesies). Badan Pusat Statistik. Mei 2010. Geargiveer vanaf die oorspronklike op 7 Mei 2020. Besoek op 13 April 2018.
↑ 4,0 4,1 4,2 4,3 (en) "Gross domestic product 2013". Internasionale Monetêre Fonds. Besoek op 12 Mei 2018.
↑ (en) Tomascik, T (1996). The Ecology of the Indonesian Seas – Part One. Hongkong: Periplus Editions. ISBN 962-593-078-7. Onbekende parameter |coauthors= geïgnoreer (help)